ჰულუსი აქარი

ჰულუსი აქარი (; დ. 1 იანვარი 1952, კაისერი, თურქეთი) — თურქი ჯარისკაცი და თურქეთის შეიარაღებული ძალების გენერალური შტაბის 29-ე უფროსი.Hulusi Akar kimdir aslen nereli işte yeni genelkurmay

 ბიოგრაფია 
წარმოშობით აქარი ბალიქესირიდანაა, მაგრამ მამის სამხედრო სამსახურის გამო იგი დაიბადა კაისერიში. 1972 წელს დაამთავრა სამხედრო აკადემია, ხოლო 1973 წელს დაამთავრა ქვეითი სამხედრო სკოლა. 1980 წლამდე თურქეთის სახმელეთო ჯარების სხვადასხვა ერთეულებში მსახურობდა, ასევე იყო ასეულის მეთაური. 1982 წელს, სამხედრო აკადემიის დასრულების შემდეგ, მე-7 ქვეითი პოლკის ასეულის მეთაური გახდა. ამის შემდეგ მუშაობდა: მე-12 ქვეითი დივიზიის ლოჯისტიკის სამმართველოში, გენერალური შტაბის გენერალური სამდივნოს დაგეგმვის ოფიცრად, ეროვნული სამხედრო აკადემიის ლექტორად, სამხრეთ ევროპის მოკავშირეთა ძალების სარდლობის დაზვერვაში, არმიის გენერალური სამდივნოს დაგეგმვის ოფიცრად, ასევე ბოსნია და ჰერცეგოვინაში თურქული ძალების მეთაურობაში.

დაოჯახებულია დიეტოლოგ შულე აქარზე და ჰყავთ ორი შვილი. იცის ინგლისური ენა.

 სამხედრო კარიერა 
1998 წელს დაწინაურდა ბრიგადის გენერლამდე. ბრიგადის გენერლად 51-ე ქვეითი ბრიგადის უსაფრთხოების მეთაური გახდა, სადაც სამხრეთ ევროპის სარდლობის მოკავშირეთა ძალების დაგეგმვისა და პოლიტიკის დეპარტამენტის ეხმარებოდა. 2002 წელს დააწინაურეს გენერალ-მაიორის წოდებამდე. გენერალ-მაიორად მეთაურობდა სამხედრო აკადემიის სარდლობას. 2007 წელს დააწინაურეს გენერალ-ლეიტენანტის წოდებამდე. როგორც გენერალ-ლეიტენანტი მეთაურობდა სახმელეთო ჯარების ლოგისტიკური სარდლობას და მე-3 კორპუსის სარდლობას. 

2011 წელს დააწინაურეს გენერლის წოდებამდე. გენერლის წოდებით 2011–2013 წლებში გენერალური შტაბის უფროსის მოადგილედ მუშაობდა. 2013 წლის აგვისტოში თურქეთის სახმელეთო ჯარების სარდლობის მეთაურად დაინიშნა.

2015 წლის აგვისტოში თურქეთის შეიარაღებული ძალების გენერალური შტაბის უფროსად დაინიშნა. თურქულ-ქურთული დაპირისპირებაში აქტიურ მონაწილეობას იღებს და აგრეთვე პირადად ხელმძღვანელობს სპეცოპერაციებს. 2016 წლის 1 მაისს ჩავიდა მარდინის პროვინციაში, სადაც აქტიური სამხედრო ოპერაციები მიმდინარეობს ქურთების წინააღმდეგ და თვითონ ჩაატარა სპეცოპერაცია.http://www.milliyet.com.tr/genelkurmay-baskani-akar-mardin-de-gundem-2237360/Genelkurmay Başkanı Orgeneral Akar Mardin'de!

2016 წლის 15 ივლისს, სახელმწიფო გადატრიალების მცდელობის დროს, მეამბოხეებმა მძევლად აიყვანეს და შემდეგ აქინჯის ავიაბაზაზე გადაიყვანეს. სახელმწიფო ძალების მიერ ჩატარებული ოპერაციის დროს, 2016 წლის 16 ივლისს, დილით გაათავისუფლეს. მისი მძევლად ყოფნის დროს, მის მოვალეობის შემსრულებლად უმით დიუნდარი დაინიშნა.Başbakan Yıldırım: Genelkurmay Başkanlığına 1. Ordu Komutanı atandı

 ჯილდოები 
 ლენტი ჯილდო ქვეყანა თარიღი ქალაქი შენიშვნა სქოლიო  ეროვნული უშიშროების ღირსების ორდენი   2012 სეული ორ ქვეყანას შორის თანამშრომლობის გაღრმავეებისთვის გაწეული სამსახურისთვის. Odierno’dan Orgeneral Hulusi Akar’a ödülABD Kara Kuvvetleri Komutanı Odierno’dan Orgeneral Hulusi Akar’a ödül  შეიარაღებული ძალების ღირსების ორდენი   2015 ვაშინგტონი ჰულუსი აქარის თურქული სახმელეთო ჯარების მეთაურობის დროს გაცემული ჯილდო, რომელიც ორ ქვეყანას შორის თანამშრომლობის გაღრმავეებისთვის გაწეული სამსახურისთვის გადაეცა.   სამხედრო თანამშრომლობის საპატიო მედალი   2015 ბაქო ორ ქვეყანას შორის თანამშრომლობის გაღრმავეებისთვის გაწეული სამსახურისთვის.  Genelkurmay Başkanı Orgeneral Akar Azerbaycan'daOrgeneral Akar'dan Azerbaycan ziyareti

სქოლიო

კატეგორია:დაბადებული 1 იანვარი 
კატეგორია:დაბადებული 1952
კატეგორია:თურქი სამხედრო მოღვაწეები
კატეგორია:თურქეთის გენშტაბის უფროსები
კატეგორია:თურქეთის დიდი ეროვნული ასამბლეის XXVIII მოწვევის წევრები
კატეგორია:ცოცხალი ადამიანები